**ОСНОВНО УЧИЛИЩЕ „ЛЮБЕН КАРАВЕЛОВ” – ГР.БУРГАС**

***Гр. Б у р г а с 056 / 81-79-49 - директор***

***ул. „Любен Каравелов” № 69 81-79-48 – зам. директор***

***81-79-47 – канцелария***

**УТВЪРЖДАВАМ :**

**ДИРЕКТОР:………………..**

**АНЕТА ДИМОВА**

**ПЛАН**

**ЗА РАБОТА ЗА ОСИГУРЯВАНЕ НА ОБЩА И ДОПЪЛНИТЕЛНА ПОДКРЕПА НА УЧЕНИЦИ**

**2019/2020 УЧЕБНА ГОДИНА**

**НАСТОЯЩИЯТ ПЛАН Е ПРИЕТ НА ЗАСЕДАНИЕ НА ПЕДАГОГИЧЕСКИЯ СЪВЕТ С ПРОТОКОЛ № 9 /13.09.2019 г.**

**ОСНОВНИ ЦЕЛИ:**

1. Намаляване броя на безпричинните отсъствия на учениците в училище чрез оказване на обща и допълнителна подкрепа за личностно развитие.

2. Намаляване и преодоляване на девиантното поведение на учениците в училище чрез оказване на обща и допълнителна подкрепа за личностно развитие.

3. Намаляване на броя на наказаните ученици и предприемане на превантивни мерки за последващи наказания.

4. Привличане и работа с родители на деца в риск от отпадане с психолог и други институции и организации, имащи отношение към проблема.

5.Помощ и подкрепа за ученици със специални образователни потребности.

**ДЕЙНОСТИ ЗА** **ПРЕВЕНЦИЯ НА НАСИЛИЕТО И** **ОСИГУРЯВАНЕ НА ОБЩА И ДОПЪЛНИТЕЛНА ПОДКРЕПА НА УЧЕНИЦИ С ПРОБЛЕМНО ПОВЕДЕНИЕ, УЧЕНИЦИ С БЕЗПРИЧИННИ ОТСЪСТВИЯ И УЧЕНИЦИ С НАЛОЖЕНИ САНКЦИИ, КОИТО СА В РИСК И СА ЗАСТРАШЕНИ ОТ ОТПАДАНЕ.**

* Дейностите за превенция на насилието, намаляване броя на безпричинните отсъствия и преодоляване на проблемното поведение на учениците с наложени санкции имат за цел изграждане на позитивен организационен климат в училището, включително чрез психологическа подкрепа, осъществявана от психолог или педагогически съветник и включва, чрез създаване на условия за сътрудничество и ефективна комуникация между всички участници в образователния процес, предоставяне на методическа помощ на учителите, извършване на групова работа с ученици, работа със средата, в която е ученикът - семейството, връстниците.

1**.** Вътрешната мотивация за преодоляване на проблемното поведение, насилието и тормоза от учениците в риск, застрашени от налагане на санкции и наложени вече такива.

1.1. За преодоляване на проблемното поведение на ученика и за справяне със затрудненията му с приобщаването в образователния процес и в училищната среда, с участието му в дейността на институцията и с поведенческите му прояви се прилагат една или повече от следните дейности за въздействие върху вътрешната мотивация:

* Обсъждане на възникнал проблем или конфликт с класния ръководител с цел получаване на подкрепа за разрешаването му;
* използване на посредник при решаване на конфликт в училище;
* консултиране на детето или ученика от педагогическия съветник
* създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;
* насочване на детето или ученика към занимания, съобразени с неговите потребности;
* индивидуална подкрепа за ученика от личност, която той уважава (наставничество);
* участие на ученика в дейности в полза на паралелката или училището;
* Ресурсно подпомагане, работа с логопед и психолог за деца със специални образователни потребности.
* други дейности, определени в правилника за дейността на институцията.

**Дейностите се осъществяват по желание на ученика и/или на родителя, представителя на детето или лицето, което полага грижи за детето, или по препоръка на класния ръководител, на учител или на координиращия екип.**

**Дейността се документира в дневника на класа и се информира родителят, представителят на детето или лицето, което полага грижи за него.**

Срок: постоянен

Отговорник: класните ръководители и учителите.

Контролът за отразяване на дейностите в дневника се извършва от заместник-директора

1.2. За всички предприети дейности с учениците за преодоляване на проблемното им поведение и за справяне със затрудненията им в образователния процес и в училищната среда, с участието в дейността на институцията и с поведенческите им прояви **се информира родителя**, представителя на детето или лицето, което полага грижи за детето, и се **изисква писмено информираното му съгласие**.

* Родителят, представителят на детето или лицето, което полага грижи за детето, е длъжен да съдейства и да подпомага учителите и другите педагогически специалисти при реализирането на дейностите.
* **При отказ от страна на родителя**, представителя на детето или лицето, което полага грижи за детето, да изрази съгласие за дейностите, да окаже съдействие или да подпомогне реализирането на дейностите, **директорът на институцията писмено уведомява отдела за закрила на детето** по местоживеенето на ученика.

Срок: постоянен

Отговорник: класните ръководители, учителите, координитатор, директор

2. Освен налагането на санкция, в зависимост от причините за проблемното му поведение, на ученика се предоставя планирана обща подкрепа за личностно развитие, като консултации по учебни предмети, консултации с психолог за преодоляване на проблемното поведение, допълнително обучение и допълнителни консултации по учебни предмети в неучебно време, включително в периода на ваканциите, участие в занимания по интереси, кариерно ориентиране и други дейности с оглед недопускане на нарушения или отпадане от училище.

2.1. **Видът на общата подкрепа се определя от координиращия екип по съвместно с класния ръководител, учителите на ученика и родителя, представителя на детето или лицето, което полага грижи за детето след иницииране на проблема, чрез предоставяне на заявлиние в канцеларията на училището**.

2.2. За преодоляване на проблемното поведение и за превенция на отпадането от училище на ученици, които извършват нарушения, отсъстват по неуважителни причини или са в риск от отпадане, координаторът в училището осъществява връзката и координира сътрудничеството между училището и семейството и между семейството и обкръжението на учениците.

Срок: постоянен

Отговорник: класните ръководители,координатор

3. **Преди налагане на санкция** /в зависимост от вида й/ директорът, съответно педагогическият съвет, задължително изслушва ученика и/или се запознава с писменото обяснение на ученика и обсъжда фактите и обстоятелствата, свързани с конкретното нарушение.Когато ученикът е малолетен, изслушването на ученика може да се извърши и в присъствието на учител или на друг педагогически специалист от училището, или на друго лице, на което ученикът има доверие.

Срок: постоянен

Отговорник: координираторът

4. Иницииране на необходимост от подкрепа за личностно развитие на ученика в риск от отпадане при индикиране на причини за това и наложени санкции. Инициативата за оказване на обща и допълнителна подкрепа може да бъде и на родителя, представителя на ученика или от лицето, което полага грижи за него, след като представи нужната информация в канцеларията на училището. Своевременно писмено информиране на Координиращия екип за осигуряване на обща и допълнителна подкрепа за личностно развитие на ученика. Заявление, доклад или заповед на директора се предоставят в канцеларията на училището.

Срок: постоянен

Отговорник: класните ръководители, учителите и родители.

5. Изпращане на уведомителни писма от директора до родителите на наказаните ученици и учениците с проблемно поведение за провеждане на среща-разговор с координиращия екип. Координиращият екип изготвя протокол за проведената среща и доклад с предложения.

Срок: постоянен

Отговорник: Координиратор

6. **При неявяване на родител на посочената среща** се провежда среща-разговор между координиращия екип, класен ръководител и ученик за изясняване на причините за проблемното поведение и честите отсътвия, както и начините за установяване на контакт с родителя. Координиращият екип изготвя график за срещите , като води протокол.

Срок: постоянен

Отговорник: координиратор

7. Координиращият екип разглежда предоставените документи и въз основа на събраната и анализирана информация, разпознава потребностите от обща и допълнителна подкрепа за личностно развитие на ученика в риск от отпадане. Координиращият екип изготвя протокол за всяка своя среща.

Срок: постоянен

Отговорник: координиратор

8. В случай на потребност от предоставяне на допълнителна подкрепа на учениците, координиращият екип предлага на директора да утвърди съставите на екипите за подкрепа на личностно развитие на учениците в риск, с проблемно поведение, безпричинни отсъствия и на учениците, на които са наложени санкции и са застрашени от отпадане.

Срок: постоянен

Отговорник: координиратор

9. Екипът за подкрепа на личностно развитие на учениците в риск от отпадане извършва своята дейност съгласно нормативните изисквания на ЗПУО и Наредбата за приобщаващо образование - събира и анализира информация,.

Срок: постоянен

Отговорник: екип за подкрепа на личностно развитие на учениците

10. Координиращият екип координира извършването на оценките на индивидуалните потребности на учениците от екипите за подкрепа за личностно развитие.

Срок: постоянен

Отговорник: Координиратор

11. Координираторът координира работата на екипите в училището и осигурява връзка с координационни екипи от други училища, както и с други институции за подкрепа на личностното развитие на учениците.

Срок: постоянен

Отговорник: Координиратор

12. За преодоляване на проблемното поведение и за превенция на отпадането от училище на ученици, които извършват нарушения , отсъстват по неуважителни причини или са в риск от отпадане, психологът осъществява връзката и координира сътрудничеството между училището и семейството и между семейството и обкръжението на учениците.

Срок: постоянен

Отговорник: психолог

13. Ежемесечна проверка на училищната документация, свързана с отсъствията на учениците.

Срок: постоянен

Отговорник: директор, заместник-директор

14. Провеждане на анкета сред учениците за причините за отсъствията и даване на препоръки. Изготвяне на обобщен анализ, който да се предостави на координиращия екип.

Срок: м. март/ при необходимост /

Отговорник:координатор

15. Включване на ученици в риск и застрашени от отпадане, в привлекателни форми за извънкласни дейности.

Срок: постоянен

Отговорник:класните ръководители

16. Подкрепа на ученик, застрашен от отпадане от негови връстници / прикрепване и оказване на помощ при пропуснат материал/

Срок: постоянен

Отговорник:, класен ръководител

17. Координираторът организира съхраняването на документите на учениците, за които са формирани и работят екипи за подкрепа за личностно развитие.

Срок: постоянен

Отговорник: Координиратор

18. Координираторът изготвя и представя на педагогическия съвет след приключване на втория учебен срок на съответната учебна година обобщен доклад за изпълнението на плана.

Срок: годишен съвет

Отговорник: Координираторът

19. Запознаване на педагогическия персонал на ОУ "Любен Каравелов”гр.Бургас на педагогически съвет с настоящия план и възможностите за оказване на обща и допълнителна подкрепа за личностно развитие на учениците.

Срок: м. януари

Отговорник: Директор

20.Запознаване на родителите на родителска среща с настоящия план и възможностите за оказване на обща и допълнителна подкрепа за личностно развитие на учениците.

Срок: м. февруари

Отговорник: класните ръководители

**Изготвил:**

Ивайло Бинев- зам.директор

Координатор за осигуряване на обща и допълнителна подкрепа

**Координатор:** Ивайло Бинев